I løbet af weekenden er 134 pas blevet stjålet fra Haderslev Rådhus.

Det oplyser Syd- og Sønderjyllands Politi i en pressemeddelelse.

De modtog en anmeldelse mandag morgen om, at Haderslev Kommunes Borgerservice har haft indbrud, hvor der er blevet stjålet de 134 pas komplet med foto og personlige oplysninger.

Læs også : Over 330.000 danske pas er forsvundet siden 2008

Syd- og Sønderjyllands Politi oplyser, at de er i gang med at efterforske sagen, og at de vurderer, at de fleste stjålne pas bliver brugt til at krydse landegrænser.